CELEX: C2004/284/49
Language: lt
Date: 2004-11-20 00:00:00
Title: Byla T-373/04 Eric Mathias Fries Guggenheim2004 m. rugsėjo 12d. pareikštas ieškinys Europos profesinio rengimo plėtros centrui (CEDEFOP)

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/25
            
         Eric Mathias Fries Guggenheim 2004 m. rugsėjo 12d. pareikštas ieškinys Europos profesinio rengimo plėtros centrui (CEDEFOP)
   (Byla T-373/04)
   (2004/C 284/49)
   Bylos kalba: prancūzų
   2004 m. rugsėjo 12 d. Europos Bendrijų Pirmosios instancijos teisme buvo pareikštas Eric Mathias Fries Guggenheim, gyvenančio Salonikuose (Graikija), atstovaujamo advokato Marc-Albert Lucas, ieškinys Europos profesinio rengimo plėtros centrui (CEDEFOP).
   Pareiškėjas Pirmosios instancijos teismo prašo:
   
               —
            
            
               pripažinti CEDEFOP Koordinavimo ir veiksmingumo gerinimo centro (Centre sur l'amélioration de la Coordination et de l'Efficacité) (A4) direktoriaus 2003 m. gruodžio 17 d. sprendimą neteisėtu ta apimtimi, kuria jame nebuvo numatytas konkurso į „Head of Area“ pareigas paskelbimas ir kandidatų į šias pareigas atrankos procedūra;
            
         
               —
            
            
               panaikinti CEDEFOP direktoriaus 2004 m. sausio 28 d. sprendimus paskirti konkrečius asmenis į „Head of Area“ bei į „Acting Head of Area“ pareigas;
            
         
               —
            
            
               panaikinti reikalinga apimtimi CEDEFOP Skundų nagrinėjimo komisijos 2004 m. birželio 1 d. sprendimą atmesti jo 2004 m. gegužės 6 d. administracinį skundą dėl minėtų ginčijamų sprendimų;
            
         
               —
            
            
               priteisti iš CEDEFOP bylinėjimosi išlaidas.
            
         Teisiniai pagrindai ir pagrindiniai argumentai
   Ieškovas, laikinasis CEDEFOP tarnautojas, skundžia CEDEFOP direktoriaus 2004 m. sausio 18 d. sprendimus paskirti konkrečius asmenis į „Head of Area“ ir į „Acting Head of Area“ pareigas.
   Ieškovas remiasi Pareigūnų tarnybos nuostatų 7 straipsnio 1 ir 2 dalimi ir kitiems Europos Bendrijų tarnautojams nustatytų įdarbinimo sąlygų 10 straipsnio 1 pastraipos pažeidimais, kadangi į „Head of Area“ pareigas paskirtiems Centro tarnautojams, neatlikus jų ir kitų pareigūnų arba Centro tarnautojų kvalifikacijų lyginamosios kvalifikacijos analizės, buvo priskirtos naujos aukštesnio lygio pareigos, kurioms būtina speciali kvalifikacija.
   Grįsdamas savo ieškinį, pareiškėjas tvirtina, kad konkurso paskelbimas ir kandidatų atranka į konkrečias pareigas turėjo būti vykdoma ne tik pagal Pareigūnų tarnybos nuostatų 4, 29 ir 45 straipsnius, numatančius, kad į laisvos pareigos yra užpildomos perkėlimo, paaukštinimo darbe arba konkurso būdais, bet taip pat vadovaujantis tarnybos interesais. Paskyrimo į pareigas vadovaujantis tarnybos interesais būdus numato Nuostatų 7 straipsnis.